Kaspari TOP 4 mängu aastal 2018
#000000
Ütlen ausalt, et pole selle aasta tippteoseid väga mänginud, kuna mul on niigi pikk nimekiri teostest, mis läbitegemist ootavad. Samuti puudub mul uusim konsool, et kogeda eksklusiive nagu Red Dead, God of War ja Spider-Man. See-eest jõudsid minuni vähemalt neli eelmisel aastal ilmunud teost, mille kohta saan oma arvamust jagada. Jee. Enne seda aga paar, mis jäävad ühel või teisel põhjusel nimekirjast välja.
#000001
Tiitel „Teos, mis oleks mul kindlasti nimekirjas, kui ma oleks jõudnud seda mängida“ napsab endale Darksiders III! Pole ka imestada, kui vaadata, kui palju seda kajastasin. Ma aga alahindasin eelmiste osade kestvust ning kustutasin kogemata oma teise mängu salvestuse poole pealt ära...
#000002
„Teos, mida sain kogeda alles sellel aastal tänu arvutiversiooni ilmumisele“ läheb Crash N. Sane Trilogyle! Crash Bandicoot oli ikkagi mu lapsepõlve mängukangelane, kellega üles kasvasin. Loomulikult ootasin antud kogumiku ületulekut arvutile ning pole pettunud. See on hea viis, kuidas uus arvutipõhine põlvkond saab nautida minu nooruse klassikuid.
#000003
Nüüd on aga aeg päris nimekirja kallale asuda.
#000004
Mulle meeldib „My Hero Academia“. Mulle meeldib sõpradele molli andmine (virtuaalselt, loomulikult). Mis saaks parem olla kui nende kahe asja kombineerimine? My Hero One’s Justice on animekaklusmäng, mis töötab umbes samadel printsiipidel nagu Bandai Namco teada-tuntud Naruto Ultimate Ninja Storm sari. Kolm tegelast, üks on põhiplaanil ning kaks on abilisteks, ühe nupu kombinatsioonid ning uhked superliigutused. Kuigi tavaliselt kaldun žanri taolistest esindajatest mööda, suutis kõnealune teos mind ikkagi niivõrd kaasa haarata, et selle isegi eeltellisin. Tegelased sarjast, mida armastan ning piisavalt huvitav ja lõbus mängitavus kindlustavad koha minu aasta parimate hulgas.
#000006
Pole üllatus, et mulle meeldivad kaklusmängud. Olen seda fakti maininud lausa kahes artiklis. Mul oli au nimetatud mängu ka Level1 veergudel arvustada ja pean ütlema, et peale veidi pettumust valmistavat viiendat osa, suutis SoulCalibur VI fännid tagasi oma rüppe tuua. Kohal on klassikalised tegelased, mängitavus on rafineeritum ning valemile lisatud mängumehhaanikad on muutnud teost piisavalt, et see oleks huvitav nii vanadele proffidele kui uutele tulijatele. Kes saaks ka unustada kõigi lemmiklaadi – oma enda 100% originaalse tegelase loomist. Ning mõned inimesed on väga, väga loovad...
#000007
Ma mängin suht tihti indie-mänge, kuna nendel on kindel sarm. Isegi mu esimene artikkel oli tolle klassifikatsiooni alla kuuluva teose kohta. Kuid üks, mille kohta suhteliselt tihti kuulsin (ja ka lugesin) oli Dead Cells. Mulle väga, väga meeldis mitu aastat tagasi välja tulnud Rogue Legacy ning kui kuulsin sarnasest teosest, teadsin, et millalgi pean sellele võimaluse andma. Tuli suvi, millega kaasneb alati Steami suur allahindlus, ning nii leidiski Dead Cells koha mu virtuaalsel riiulil. Aega käsi külge panna polnud aga kuni hiljutiseni, seda tänu eelmainitud reservile.
#000008
Steami kohaselt pole ma selle alla just palju tunde pannud ning sellel on ka põhjus. Olen enamasti mänginud oma mälupulga peal olevat 100% legaalset versiooni. Kui kodust eemal olles on igav, panen mängu sealt tööle ja matan ikka päääris palju aega maha. Dead Cellsil on imeline välimus ja mängitavus ning seda tasub kindlasti proovida.
#000009
Kõige kohmakama nimega mängu tiitli pälvinud teos suutis mind veenda naasma kaklusmängude kommuuni. Peale mitte just parimat kogemust Street Fighteri sarja viienda osaga, kadusid tolle žanri esindajad mõneks ajaks minu radarilt. Kui ma aga esimest korda seda French Breadi teost proovisin, meenus mulle, miks selliseid mänge armastan. Under Night on hea visuaaliga, imelise muusikaga ning on piisavalt hästi hoomatav nii žanri veteranidele kui ka uustulnukatele. Teose kombosüsteem on kergesti õpitav, kuna mängija saab päris lihtsalt luua väikeseid ja kiireid kombinatsioone, mida saab vajadusel tänu GRD mehhaanikale edasi arendada. Teos on nüüd ka Steamis saadaval, nii et pole põhjust seda mitte proovida!
#000010
2018 oli väga hea videomänguaasta, kuid uus tõotab olla veel parem. Loodan, et saan sel korral värskete teostega rohkem kursis olla.
#000011
Aastanumbriks on küll juba 2023, ent Andri on alles nüüd avastamas 2022. aasta kõige paremat videomängu. Kuidas saab Elden Ringi karmis ja halastamatus maailmas hakkama mängur, kes pole varem Form Software’i soulslike žanri mängudega tutvust teinud? Kas mõõk visatakse põõsasse või rühitakse vapralt edasi? Sten ...
#000013
Leho mängis... üheosalisi Euroopa sidescroller’eid
#000015
Sten ja Allan on mõlemad mänginud 2023. aasta esimest suuremat mängu ning leiavad, et tegemist ...
#000018
Leho mängis... 25 aasta vanuseid kihutamisi
#000019
Taas on üks aasta mööda vuhisenud ja nagu paaril korral varem, vaatan sellise kiirustamise tuules ...
#000020